##  **«ΜΕΤΑΦΟΡΑ ΘΕΣΕΩΝ ΦΟΙΤΗΣΗΣ ΣΤΕΛΕΧΩΝ ΕΝΟΠΛΩΝ ΔΥΝΑΜΕΩΝ ΚΑΙ ΣΩΜΑΤΩΝ ΑΣΦΑΛΕΙΑΣ» ΓΙΑ ΤΟ ΑΚΑΔΗΜΑΪΚΟ ΕΤΟΣ 2025-2026**

**Σύμφωνα με την 143458/Ζ1 Υπουργική Απόφαση (ΦΕΚ 2011/16.9.2015)**

**«Μεταφορά θέσεων φοίτησης στελεχών Ενόπλων Δυνάμεων και Σωμάτων Ασφαλείας» για το ακαδημαϊκό έτος 2025-2026.**

Καλούνται οι φοιτητές των ΑΕΙ, οι οποίοι είναι μόνιμα υπηρετούντες στις Ένοπλες Δυνάμεις και στα Σώματα Ασφαλείας και επιθυμούν να μεταφέρουν τη θέση φοίτησής τους στο Τμήμα Μηχανολόγων Μηχανικών, να υποβάλουν αίτηση για τη μεταφορά της θέσης φοίτησής τους, **από 15 Σεπτεμβρίου 2025 έως 15 Οκτωβρίου 2025,**  στη Γραμματεία του Τμήματος, δια ζώσης, ή μέσω ταχυδρομείου, συμπληρώνοντας **την επισυναπτόμενη αίτηση** με τα προσωπικά τους στοιχεία : Ονοματεπώνυμο - Διεύθυνση - Τηλέφωνα επικοινωνίας και Email και αναγράφοντας : **«Μεταφορά θέσεων φοίτησης στελεχών Ενόπλων Δυνάμεων και Σωμάτων Ασφαλείας» για το ακαδημαϊκό έτος 2025-2026.**

Η αίτηση θα πρέπει υποχρεωτικά να συνοδεύεται (συνημμένα) από τα κάτωθι δικαιολογητικά:

1. Πιστοποιητικό Σπουδών ή βεβαίωση εγγραφής από το Τμήμα φοίτησης.
2. Πρόσφατο πιστοποιητικό υπηρεσιακών μεταβολών, στο οποίο να αναγράφεται η πόλη όπου υπηρετούν ή πρόσφατη βεβαίωση από το καθ’ ύλην αρμόδιο όργανο.
3. Φωτοτυπία Ταυτότητας
4. Υπεύθυνη Δήλωση μέσω του gov.gr, ότι όλα τα στοιχεία και τα δικαιολογητικά που υποβάλλονται είναι ακριβή και αληθή.